钦定古今图书集成/明伦汇编/人事典/第090卷 > 《自挽二首》赵宜生
## 钦定古今图书集成/明伦汇编/人事典/第090卷 > 《自挽二首》赵宜生

“呜呼骑牛人，汝往一何速。形神如此癯，寿命岂终促。”
壮岁即抱病，有书不能读。守兹固穷节，不能养亲禄。
既无耕种力，靡适水与菽。日月忽不掩，今晨就当木。
大化已云终，何劳妻子哭。永别竟无归，荒坟草馀绿。

又

先辈多达士，后人罔知死。苦为声色迷，蚩蚩竟如彼。
我当年半百，已悟此中理。富贵随所望，贫贱随所以。
布衣及蔬食，适足充诸己。修短自由天，气化返为鬼。
哭者何必哀，尔岂不然尔。田横有《悲歌》，秋风起蒿里。